Hixinio Ameixeiras

Higinio Víctor Ameijeiras Varela, nado en Ferrol, foi un xornalista galego.

 Traxectoria 

Inspector xeral do Norte de La Ganadera Española. Masón. Presidente do Grupo esperantista do Barco de Valdeorras (1906) e posteriormente secretario do de Ourense. Creou a festa dos nenos pobres nos Reis de 1907, revitalizou a Festa dos Maios convocando un concurso en 1909, e dirixiu Ecos de Orense (1910-1911). Foi o principal promotor das Festas do Corpus, a través da Liga de Amigos. Foi presidente da Irmandade da Fala de Ourense e o primeiro director de O Tio Marcos d'a Portela, cesando como director en xuño de 1917.El Progreso, 16-6-1917, p. 3. En 1918 participou en mitins rexionalistas con Otero Pedrayo, Arturo Noguerol e Antón Losada Diéguez.El Correo de Galicia, 22-1-1918, p. 2.
 Obras 
Publicou en 1917, na imprenta-papelería de La Región, o parrafeo cómico-costumista De Conversa. Foi estreada por Toxos e Froles no Salón Apolo de Ourense o 8 de xuño dese ano.Tato Fontaíña, Laura; O teatro galego e os coros populares (1915-1931)

 Vida persoal 
Casou na Coruña con Adela Ferrer Lacaba en 1902.

 Notas 

Categoría:Xornalistas de Ferrol
Categoría:Dramaturgos en lingua galega
Categoría:Masóns de Galicia
Categoría:Nados en Ferrol
Categoría:Nados en ano descoñecido
Categoría:Finados en ano descoñecido
Categoría:Personalidades de Galicia sen imaxes